CELEX: 32004R1616
Language: mt
Date: 2004-09-13
Title: Regolament tal-Kunsill (KE) Nru 1616/2004 tat- 13 ta' Settembru 2004 li jtemm il-proċeduri anti-dumping fuq l-importazzjonijiet ta' ċerti prodotti flat-rolled tal-ħadid jew ta' l-azzar mhux illigat, b'wisa' ta' 600 mm jew iżjed, mhux plakkati, indurati jew miksija, f'kojls, mhux maħdumin aktar milli hot-rolled , li joriġinaw fil-Bulgarija u fl-Afrika ta' Isfel

14                MT                Il-Ġurnal Uffiċjali ta’ l-Unjoni Ewropea                  11.12.2008

32004R1616

17.9.2004                       IL-ĠURNAL UFFIĊJALI TA’ L-UNJONI EWROPEA                          L 294/3

                       REGOLAMENT TAL-KUNSILL (KE) Nru 1616/2004

                                       tat-13 ta’ Settembru 2004

                                li jtemm il-proċeduri anti-dumping fuq
    l-importazzjonijiet ta’ ċerti prodotti flat-rolled tal-ħadid jew ta’ l-azzar mhux illigat, b’wisa’
                            ta’ 600 mm jew iżjed, mhux plakkati, indurati
                     jew miksija, f’kojls, mhux maħdumin aktar milli hot-rolled,
                             li joriġinaw fil-Bulgarija u fl-Afrika ta’ Isfel

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-
protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-
Komunità Ewropea1 (minn issa ’l quddiem imsejjaħ “ir-Regolament Bażiku”), u b’mod partikolari
l-Artikolu 9(5) tiegħu,

Wara li kkunsidra r-Regolament tal-Kunsill (KE) Nru 963/2002 tat-3 ta’ Ġunju ta’ l-2002 li
jistabbilixxi dispożizzjonijiet tranżitorji illi jikkonċernaw anti-dumping u miżuri kontra s-sussidji
adottati skond id-Deċiżjoni tal-Kummissjoni Nru 2277/96/KEFA u Nru 1889/98/KEFA kif ukoll
investigazzjonijiet, ilmenti u applikazzjonijiet pendenti ta’ anti-dumping u ta’ kontra s-sussidji,
skond dawk id-Deċiżjonijiet2,

Wara li kkunsidra l-proposta ppreżentata mill-Kummissjoni wara li kkonsultat lill-Kumitat
Konsultattiv,

1
          ĠU L 56, 6.3.1996, p. 1. Regolament kif emendat l-aħħar bir-Regolament (KE)
          Nru 461/2004 (ĠU L 77, 13.3.2004, p. 12).
2
          ĠU L 149, 7.6.2002, p. 3. Regolament kif emendat l-aħħar bir-Regolament (KE)
          Nru 1310/2002 (ĠU L 192, 20.7.2002, p. 9).
 ---pagebreak--- 11.12.2008       MT                 Il-Ġurnal Uffiċjali ta’ l-Unjoni Ewropea                            15

Billi:

                                          A. IL-PROĊEDURA

1.        Bażi legali

(1)       It-Trattat li jistabbilixxi l-Komunità Ewropea tal-Faħam u l-Azzar (it-Trattat KEFA) skada
          fit-23 ta’ Lulju 2002. Il-prodotti, li qabel kienu koperti bit-Trattat KEFA, huma soġġetti
          għat-Trattat li jistabbilixxi l-Komunità Ewropea mill-24 ta’ Lulju 2002. B’konformità mar-
          Regolament (KE) Nru 963/2002, l-investigazzjonijiet pendenti kollha fuq l-anti-dumping
          sa dik id-data huma issa rregolati bir-Regolament Bażiku.

2.        Miżuri fis-seħħ u r-reviżjoni preżenti

(2)       Fi Frar ta’ l-2000, permezz tad-Deċiżjoni tal-Kummissjoni Nru 283/2000/KEFA1, il-
          Kummissjoni imponiet dazji definittivi anti-dumping fuq importazzjonijiet ta’ ċerti
          prodotti flat-rolled, tal-ħadid jew ta’ l-azzar mhux illigat, b’wisa’ ta’ 600 mm jew iżjed,
          mhux plakkati, indurati jew miksija f’kojls, mhux maħdumin aktar milli hot-rolled (minn
          hawn ’il quddiem imsejħa “kojls hot-rolled”), li joriġinaw fil-Bulgarija, l-Indja, it-Tajwan,
          l-Afrika ta’ Isfel u s-Serbja u l-Montenegro u aċċettat prezz minimu offrut minn ċerti
          produtturi ta’ l-esportazzjoni fil-Bulgarija, fl-Indja u fl-Afrika ta’ Isfel.

1
         ĠU L 31, 5.2.2000, p. 15. Deċiżjoni kif emendata l-aħħar bir-Regolament tal-Kunsill (KE)
         Nru 778/2003 (ĠU L 114, 8.5.2003, p. 1).
 ---pagebreak--- 16             MT                 Il-Ġurnal Uffiċjali ta’ l-Unjoni Ewropea                    11.12.2008

(3)    Skond l-Artikolu 11(3) tad-Deċiżjoni Nru 2277/96/KEFA (Deċiżjoni KEFE)1, kif ukoll
       ilment imressaq f’Novembru 2001 mill-Eurofer (il-Konfederazzjoni Ewropea ta’ l-
       Industrija tal-Ħadid u ta’ l-Azzar) (“il-kwerelant"), fl-20 ta’ Diċembru 2001, il-
       Kummissjoni ħabbret permezz ta’ nota ppubblikata fil-Ġurnal Uffiċjali tal-Komunitajiet
       Ewropej2, il-bidu tar-reviżjoni tad-dazji definittivi anti-dumping u l-impenji imposti mid-
       Deċiżjoni tal-Kummissjoni Nru 283/2000/KEFA kif emendata bid-Deċiżjoni tal-
       Kummissjoni Nru 1043/2002/KEFA fuq l-importazzjonijiet ta’ kojls hot-rolled li joriġinaw
       fil-Bulgarija u fl-Afrika ta’ Isfel3.

3.     Investigazzjoni parallela anti-dumping

(4)    Wara ilment imressaq mill-Eurofer, fl-20 ta’ Diċembru 2001 il-Kummissjoni ħabbret ukoll
       permezz ta’ avviż ippubblikat fil-Ġurnal Uffiċjali tal-Komunitajiet Ewropej4, il-bidu ta’
       proċeduri anti-dumping skond l-Artikolu 5 tad-Deċiżjoni KEFA fir-rigward ta’
       importazzjonijiet fil-Komunità ta’ l-istess prodott (kojls hot-rolled) li joriġinaw mill-
       Eġittu, l-Ungerija, l-Iran, il-Libja, is-Slovakkja u t-Turkija.

                                B. IT-TMIEM TAL-PROĊEDURI

(5)    Fl-investigazzjoni parallela ta’ l-anti-dumping fuq l-importazzjonijiet fil-Komunità ta’
       kojls hot-rolled li joriġinaw mill-Eġittu, l-Ungerija, l-Iran, il-Libja, is-Slovakkja u t-
       Turkija, il-Kummissjoni, wara investigazzjoni, ipproponiet li l-Kunsill għandu jimponi
       miżuri anti-dumping definittivi fuq l-importazzjonijiet ta’ kojls hot-rolled li joriġinaw fl-
       Eġittu, is-Slovakkja u t-Turkija. Madankollu, il-Kunsill ma adottax il-proposta fiż-żmien
       stipulat mir-Regolament Bażiku. B’riżultat ta’ dan, ma ġewx imposti miżuri definittivi fuq
       l-importazzjonijiet mill-Eġittu, is-Slovakkja u t-Turkija.

1
      ĠU L 308, 29.11.1996, Deċiżjoni kif emendata l-aħħar bid-Deċiżjoni tal-Kummissjoni Nru
      435/2001/KEFA (ĠU 63, 3.3.2001, p. 14).
2
      ĠU C 364, 20.12.2001, p. 8.
3
      ĠU L 157, 15.6.2002, p. 45.
4
      ĠU C 364, 20.12.2001, p. 5.
 ---pagebreak--- 11.12.2008      MT                 Il-Ġurnal Uffiċjali ta’ l-Unjoni Ewropea                               17

(6)      Huwa prinċipju fundamentali ġenerali tal-liġi Komunitarja li sitwazzjonijiet simili jiġu
         trattati b’mod mhux diskriminatorju. Dan il-prinċipju huwa rifless fl-Artikolu 9(5) tar-
         Regolament Bażiku, li jistipula li d-dazji anti-dumping għandhom jiġu imposti fuq bażi
         mhux diskriminatorja fuq l-importazzjonijiet ta’ prodotti mis-sorsi kollha misjuba li jkunu
         oġġetti ta’ dumping u li qegħdin jikkawżaw il-ħsara.

(7)      Għaldaqstant, ġie konkluż li, fin-nuqqas ta’ miżuri fuq l-importazzjonijiet li joriġinaw mill-
         Eġittu, is-Slovakkja u t-Turkija, l-impożizzjoni tal-miżuri fuq l-importazzjonijiet li
         joriġinaw mill-Bulgarija u l-Afrika ta’ Isfel b’riżultat ta’ l-investigazzjoni preżenti kienet
         ser tkun diskriminatorja għal dawn iż-żewġ pajjiżi.

(8)      B’konsiderazzjoni ta’ dak li għadu kif intqal, sabiex jiġi assigurat approċċ koerenti u biex
         jiġi rrispettat il-prinċipju msemmi tan-nuqqas ta’ diskriminazzjoni kif imsemmi fl-Artikolu
         9(5) tar-Regolament Bażiku, huwa għaldaqstant meħtieġ li jintemmu l-proċeduri eżistenti
         anti-dumping fuq l-importazzjonijiet ta’ kojls hot-rolled li joriġinaw fil-Bulgarija u l-
         Afrika ta’ Isfel, mingħajr ma jiġu imposti dazji ta’ anti-dumping.

(9)      L- investigazzjoni l-ġdida fir-rigward ta’ l-Eġittu, is-Slovakkja u t-Turkija kellha tintemm
         sa l-20 ta’ Marzu 2003, jew bl-impożizzjoni tal-miżuri jew bil-waqfien tal-proċeduri. L-
         investigazzjoni dwar l-importazzjonijiet li joriġinaw mill-Bulgarija u l-Afrika ta’ Isfel uriet
         konklużjonijiet simili u għaldaqstant għandhom ikunu trattati bl-istess mod. Għalhekk, il-
         proċeduri dwar il-kojls hot-rolled li joriġinaw mill-Bulgarija u l-Afrika ta’ Isfel għandhom
         jintemmu mingħajr l-impożizzjoni mill-ġdid tal-miżuri anti-dumping b’effett retroattiv sa
         mill-20 ta’ Marzu 2003,

ADOTTA DAN IR-REGOLAMENT:
 ---pagebreak--- 18               MT                Il-Ġurnal Uffiċjali ta’ l-Unjoni Ewropea                     11.12.2008

                                                Artikolu 1

Il-proċeduri anti-dumping fuq l-importazzjonijiet ta’ ċerti prodotti flat-rolled, tal-ħadid jew ta’ l-
azzar mhux illigat, b’wisa’ ta’ 600 mm jew iżjed, mhux plakkati, indurati jew miksija, f’kojls, mhux
maħdumin aktar milli hot-rolled, li joriġinaw fil-Bulgarija u fl-Afrika ta’ Isfel huma b'dan
mitmuma.

                                                Artikolu 2

Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu f’Il-Ġurnal
Uffiċjali ta’ l-Unjoni Ewropea.

Għandu japplika mill-20 ta’ Marzu 2003.

Dan ir-Regolament jorbot fl-intier tiegħu u huwa applikabbli direttament fl-Istati Membri kollha.

Magħmul fi Brussell, 13 ta’ Settembru 2004.

                                               Għall-Kunsill
                                               Il-President

                                                B. R. BOT